stanford-oval/wikipedia huggingface dataset:
Kangasniemen Kunnallislehti

| Kangasniemen Kunnallislehti |
| --- | --- |

Lehtityyppi:  paikallislehti
Kustantaja:  Kaakon  Viestintä Oy/ (Keskisuomalainen Oyj)
Julkaisija:  Kaakon Viestintä Oy
Levikki:  4 224 (LT2013)
Perustettu:  1953
Päätoimittaja:  Tero-Mikko Talaslahti (päätoimittaja)
Kotikunta:  Kangasniemi (Otto Mannisen tie 11, 51200 Kangasniemi)
Kotimaa:  Suomi
Sivukoko:  tabloidi
Ilmestymistiheys:  viikoittain (to)
Kieli:  suomi
Aiheesta muualla
Kangasniemen Kunnallislehti
Kangasniemen Kunnallislehti on Kangasniemellä kerran viikossa torstaisin ilmestyvä paikallislehti. Lehteä julkaisee Keskisuomalainen-konserniin kuuluva Kaakon Viestintä Oy. Aiemmin julkaisijayhtiön omistajana oli Länsi-Savo-konserni, johon kuuluneet Kaakon Viestintä Oy:n ja ESV-Paikallismediat Oy:n toiminnot Keskisuomalainen osti huhtikuussa 2019.
Kangasniemen Kunnallislehti on perustettu vuonna 1953. Lehden päätoimittajina ovat toimineet Oskar Kyröläinen (1953–1984), Antti Laaksonen (1984–2003), Heini Koskela (2004–2010), Aki Heinonen (2010–2012), Timo Ruotsalainen (2012–2017) ja Kalevi Tiitinen (2017–2023). Lehden nykyinen päätoimittaja on Tero-Mikko Talaslahti.
Harvard Business Review

Harvard Business Review on yhdysvaltalainen johtamisen alan aikakauslehti. Lehteä on julkaistu vuodesta 1922 lähtien. Sitä julkaisee Harvard Business School Publishing Corporation, joka on Harvard Business Schoolin omistama voittoa tavoittelematon tytäryhtiö.
Harvard Business Reviewiin ovat kirjoittaneet alan tutkijoista muun muassa Clayton M. Christensen, Peter Drucker (k. 2005), Michael Porter, Rosabeth Moss Kanter, Gary Hamel, C. K. Prahalad, ja Robert S. Kaplan.
Harvard Business Review on esitellyt ensimmäisten joukossa suurelle yleisölle sellaisia käsitteitä kuin tasapainotettu mittaristo (Balanced Scorecard), ydinosaaminen, strateginen aikomus, toimintojen uudelleenrakentaminen (re-engineering), globalisaatio, markkinoinnin likinäköisyys (marketing myopia)  ja lasikatto.
Englanninkielisen lehden levikki on 242 000, ja sen lisäksi ilmestyy 11 lisensoitua ulkomaista versiota, kuten kaksi kiinankielistä, saksankielinen ja Etelä-Aasiaan kohdennettu englanninkielinen lehti (kaikilla yhteensä noin 500 000 lukijaa).
Lehti on toimituksellisesti riippumaton Harvardin yliopistosta. Se ei käytä lehtityössään vertaisarviointia.
Harvard Business Reviewin päätoimittaja on Adi Ignatius.
Aiheesta muualla

Harvard Business Review
August Koskinen

| August Koskinen |
| --- | --- |
 August Koskinen vuonna 1919.
Kansanedustaja
 1.4.1919–4.9.1922  
Ryhmä/puolue:  SDP
Vaalipiiri:  Vaasan itäinen
Henkilötiedot
Syntynyt: 17. marraskuuta 1878 Laukaa
Kuollut: 24. lokakuuta 1949 (70 vuotta) Suolahti
Ammatti:  puuseppä
August Viljam Koskinen (17. marraskuuta 1878 Laukaa – 24. lokakuuta 1949 Suolahti) oli suomalainen poliitikko, joka toimi SDP:n kansanedustajana vuosina 1919–1922.
Elämä

August Koskisen vanhemmat olivat torppari Abel Jeremiaanpoika ja Karolina Kautto. Koskinen kävi kiertokoulun, jonka jälkeen hän työskenteli puuseppänä Laukaassa, Äänekoskella ja Suolahdessa. Koskinen oli vuonna 1905 perustetun Suolahden työväenyhdistyksen perustajajäseniä ja toimi sen puheenjohtajana 1909-1927. Hän oli myös Suolahden Osuuskaupan perustajia ja pitkäaikainen hallituksen puheenjohtaja. Lisäksi Koskinen oli mukana muun muassa urheiluseura Suolahden Urhon toiminnassa.
Koskinen toimi jo ennen sisällissotaa kunnallislautakunnan puheenjohtajana. Maltillisena tunnettu Koskinen jäi sodan aikana pois punakaartin toiminnasta ja myös suurin osa työväestä seurasi hänen rauhanomaista linjaansa. Sosialidemokraatit suljettiin kuitenkin pois kunnallishallinnosta, mutta Koskinen valittiin jo vuonna 1919 uudelleen valtuuston puheenjohtajaksi. Koskinen toimi kansanedustajana vuosina 1919–1922, jonka jälkeen hän keskittyi jälleen kunnalliselämään. Suolahden kauppalan perustamisen jälkeen hän toimi kauppalanvaltuuston puheenjohtajana 1932-1948.
Koskinen kuoli 70-vuotiaana lokakuussa 1949. Suolahdessa Tippatehtaankatu 55:ssä sijaitsevan rakennuksen seinässä on vuonna 1982 paljastettu Koskisen muistolaatta.
Perhe

August Koskisen puoliso oli Saima Pulkkinen, jonka kanssa hän avioitui vuonna 1905.
News Corp

| News Corp |
| --- | --- |

Yritysmuoto:  pörssiyhtiö
ISIN:  US65249B1098, AU000000NWS2, US65249B2088
Perustettu:  28. kesäkuuta 2013
Toimitusjohtaja:  Robert Thomson
Puheenjohtaja:  Rupert Murdoch
Kotipaikka:  New York City, Yhdysvallat
Toimiala:  viestintä
Tuotteet:  sanomalehdet, kirjat
Henkilöstö:  28 000 (2018)
Kotisivu:  newscorp.com
Infobox OKVirheellinen NIMI-arvo: 
News Corporation eli News Corp on yhdysvaltalainen mediayhtiö, jonka toiminta keskittyy sanomalehti- ja kirjakustannukseen, kiinteistökaupan internetpalveluihin sekä kaapelitelevisioon. Se on toinen kahdesta yhtiöstä, jotka perustettiin vuonna 2013 alkuperäisen News Corporationin seuraajiksi; toinen niistä oli 21st Century Fox, jonka seuraaja puolestaan on Fox Corporation.
Yhtiö julkaisee useita sanomalehtiä, joihin kuuluvat muun muassa The Sun, The Times ja New York Post. Se omistaa myös kirjakustantamo HarperCollinsin sekä Dow Jones & Company -kustannusyhtiön, joka julkaisee The Wall Street Journal -sanomalehteä.
Omistukset

News Corpin omistuksiin kuuluu useita, lähinnä sanomalehti- ja kustannusalalla toimivia yrityksiä ympäri maailmaa. Näitä ovat muun muassa:
REA Group, australialainen asunto- ja kiinteistökaupan internetpalvelu
News UK, brittiläinen lehtitalo, joka kustantaa The Sunia ja The Timesia; omistaa myös radioyhtiö Wireless Groupin
Dow Jones & Company, talousalan kustantamo
News Corp Australia, australialainen lehtitalo, joka kustantaa muun muassa Herald Sunia, The Daily Telegraphia ja The Australiania; omistaa 65 % maksutelevisio-operaattori Foxtelista
New York Post, newyorkilainen tabloidi
HarperCollins, kirjakustantamo
Aiheesta muualla

Yhtiön kotisivut (englanniksi)
Metallica (albumi)
Albumin nauhoittaminen

Albumin nauhoitukset aloitettiin 6. lokakuuta 1990 Los Angelesin Pohjois-Hollywoodissa sijaitsevalla One On One -studiolla. Albumin tuottajaksi valittiin Bob Rock, joka oli tehnyt yhtyeen jäseniin vaikutuksen tuotettuaan Mötley Crüen albumin ‘’Dr. Feelgood’’. 
Valinnasta yllätyksellisen teki se, että Rock ei ollut tuottanut ennen thrashyhtyeitä, vaan perinteisiä The Cultin, Aerosmithin ja Mötley Crüen kaltaisia, valtavirran rockbändeiksi laskettavia yhtyeitä ja oli tullut tunnetuksi terävästä, selvästä ja bassovoittoisesta soundistaan. Suurin osa Metallican fanikannasta järkyttyi kuullessaan tuottajavalinnasta.
Uuden levyn tuottajaa oli mietitty todella pitkään. Flemming Rasmussen, joka oli tuottanut menestyksekkäästi yhtyeen kolme edellistä levyä oli jälleen harkinnassa tuottajaksi, ja Metallica jopa maksoi Rasmussenille siitä, että tämä pitäisi kuukauden loman, mikäli tuotantosessiot Bob Rockin kanssa eivät etenisi halutulla tavalla. Työt yhtyeen ja Rockin välillä alkoivat kuitenkin sujua, ja albumi ilmestyi kauppoihin 12. elokuuta 1991.
Kappaleet

Kaikki sanat James Hetfield.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | Enter Sandman | James Hetfield, Lars Ulrich, Kirk Hammett | 5.31 |  |  |  |  |  |  |
| 2. | Sad But True | Hetfield, Ulrich | 5.24 |  |  |  |  |  |  |
| 3. | Holier Than Thou | Hetfield, Ulrich | 3.47 |  |  |  |  |  |  |
| 4. | The Unforgiven | Hetfield, Ulrich, Hammett | 6.26 |  |  |  |  |  |  |
| 5. | Wherever I May Roam | Hetfield, Ulrich | 6.44 |  |  |  |  |  |  |
| 6. | Don't Tread on Me | Hetfield, Ulrich | 4.00 |  |  |  |  |  |  |
| 7. | Through the Never | Hetfield, Ulrich, Hammett | 4.04 |  |  |  |  |  |  |
| 8. | Nothing Else Matters | Hetfield, Ulrich | 6.28 |  |  |  |  |  |  |
| 9. | Of Wolf and Man | Hetfield, Ulrich, Hammett | 4.16 |  |  |  |  |  |  |
| 10. | The God that Failed | Hetfield, Ulrich | 5.08 |  |  |  |  |  |  |
| 11. | My Friend of Misery | Hetfield, Ulrich, Jason Newsted | 6.48 |  |  |  |  |  |  |
| 12. | The Struggle Within | Hetfield, Ulrich | 3.55 |  |  |  |  |  |  |
|  |  |  | 62.31 |  |  |  |  |  |  |
Kokoonpano

James Hetfield – rytmikitara, laulu
Lars Ulrich – rummut
Kirk Hammett – soolokitara
Jason Newsted – bassokitara, taustalaulu
Arvostelut

Allmusic:
Entertainment Weekly: B+
Rolling Stone:
Saavutukset > RIAA:n sertifikaatit

| RIAA:n sertifikaatti | Myöntämispäivä |
| --- | --- |
Kultaa: 31.10.1991
Platinaa: 31.10.1991
Triplaplatinaa: 31.10.1991
Nelinkertaista platinaa: 17.1.1992
Kuusinkertaista platinaa: 10.12.1992
Seitsemänkertaista platinaa: 24.9.1993
Kahdeksankertaista platinaa: 2.2.1995
Yhdeksänkertaista platinaa: 15.5.1996
Kymmenkertaista platinaa: 3.11.1997
Yksitoistakertaista platinaa: 18.11.1998
Kolmetoistakertaista platinaa: 9.6.2003
Neljätoistakertaista platinaa: 17.12.2003
Aiheesta muualla

Metallica (albumi) Discogsissa. (englanniksi)
Albumi Metallica (albumi) Encyclopaedia Metallum -sivustolla (englanniksi)
Johann Gutslaff

| Johann Gutslaff> Henkilötiedot |
| --- | --- |
Koko nimi:  Johann(es) Gutslaff, myös: Gutsleff
Syntynyt: Dobra, Stettin
Kuollut: 1657 Tallinna
Ammatti:  kirjailija, pappi
Kirjailija
Tuotannon kieli: saksa, latina
Aiheesta muualla
Löydä lisää kirjailijoitaKirjallisuuden teemasivulta
Johann(es) Gutslaff, myös: Gutsleff (Dobra, Stettin – 1657 Tallinna) oli virolainen pappi ja kirjailija. Hänestä tuli 1630 Liivinmaan Urvastun seurakunnan pappi. Hän julkaisi vuonna 1644 Kurtzer Bericht und Unterricht Von der Falsch-heilig genandten Bäche in Lieffland Wöhhanda, joka on tärkeä mytologinen lähde, ja vuonna 1648 Observationes Grammaticae circa linguam Esthonicam. Tämä viron kielioppi on järjestyksessään toinen. Sen laajuus on noin 140 pientä sivua, joista sanakirjaa on noin 40 sivua. Kieliopillinen esitys on huomattavasti parempi kuin ensimmäisessä, Heinrich Stahlin viron kieliopissa. Siinä on otettu huomioon myös eteläviroa.
Hicham Ayouch

| Hicham Ayouch> Henkilötiedot |
| --- | --- |
Syntynyt: 30. kesäkuuta 1976 (ikä 48) Pariisi, Ranska
Ammatti:  toimittaja, kirjoittaja ja elokuvaohjaaja
Ohjaaja
Aktiivisena:  2002–
Tunnetuimmat ohjaukset:  Fièvres (Fevers, 2013)
Palkinnot
 FESPACO:n Yennengan kultainen ori (2015) 
Aiheesta muualla
IMDb 
Hicham Ayouch (s. 30. kesäkuuta 1976) on ranskalais-marokkolainen toimittaja, kirjoittaja ja elokuvaohjaaja. Hänen isoveljensä on elokuvaohjaaja Nabil Ayouch.
Hicham Ayouch opiskeli ensin journalistiksi, mutta siirtyi 2000-luvun alussa audiovisuaalisen tuotannon piiriin.
Ayouch voitti ohjaamallaan elokuvalla Fièvres (Fevers, 2013) FESPACO:n elokuvajuhlien pääpalkinnon Yennengan kultaisen oriin (2015). Elokuvan käsittelee pojan ja hänen isänsä kohtaamista ja isä-lapsi -suhteen kehittymistä erilaisine tunteineen. Elokuvan päähenkilö Benjam on lapsi, jonka äiti joutuu vankilaan. Tällöin Benjamille selviää, että hänellä on Pariisin lähiössä asuva isä, jonka luokse hän muuttaa asumaan.
Aiheesta muualla

Hicham Ayouch. France, Maroc (ranskaksi) (africultures.com)
Après le meurtre de Mireille Knoll, le Franco-marocain juif et musulman Hicham Ayouch appelle à la paix entre les communautés (28.3.2018) (ranskaksi) (huffingtonpost.fr)
Fièvres (Fevers, 2013) elokuvan traileri englanninkielisin tekstein (ranskaksi) (youtube.com)
Interview d'Hicha, Ayouch, réaliseteur de 'fissures' « Le Maroc doit se regarder en face » (06/04/2011) (ranskaksi) (lefigaro.fr)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Hicham Ayouch
Käännös suomeksi
Diablo (yhtye)

| Diablo |
| --- | --- |
 Diablo Tuskassa vuonna 2006.
Tiedot
Toiminnassa:  1995–
Tyylilaji:  melodinen death metal thrash metal
Kotipaikka:  Suomi
Laulukieli:  englanti
Jäsenet:  Rainer Nygård, laulu, rytmikitara   Marko Utriainen, soolokitara   Aadolf Virtanen, basso   Heikki Malmberg, rummut  
Entiset jäsenet:  Timo Kemppainen, rummut  
Levy-yhtiö:  Poko, 2000–2008   Sakara, 2008–  
Aiheesta muualla
Kotisivut
Infobox OKNimi-testi OK: 
Diablo on vuonna 1995 perustettu suomalainen metalliyhtye. Yhtye on lähtöisin Kalajoelta, mutta on sittemmin tamperelaistunut. Diablo on julkaissut seitsemän albumia, joista Mimic47 (2006), Silvër Horizon (2015) ja When All the Rivers Are Silent (2022) ovat yltäneet Suomen albumilistan ykköspaikalle. Yhtye levyttää Sakara Recordsille.
Diablon vaikutteisiin kuuluvat muun muassa yhtyeet Testament, Death ja Metallica. Yhtyeen nimi tulee Hill Street Blues -televisiosarjasta, jossa on Diablos-niminen jengi. Sana diablo on espanjaa ja tarkoittaa paholaista.
Jäsenet

Rainer Nygård – laulu, rytmikitara (1995–)
Marko ”Kuula” Utriainen – soolokitara (1995–)
Aadolf Virtanen – basso (1995–)
Heikki Malmberg – rummut (2000–)
Jäsenet > Entiset jäsenet

Timo Kemppainen – rummut (1995–2000)
Jäsenet > Sessiojäsenet

Markus Vanhala – kitara (live, 2009)
Diskografia > Albumit

Elegance in Black (2000)
Renaissance (2002)
Eternium (2004)
Mimic47 (2006)
Icaros (2008)
Silvër Horizon (2015)
When All the Rivers Are Silent (2022)
Diskografia > Kokoelma-albumit

Classics (2013)
Diskografia > Singlet

Princess (1999)
Intomesee (2002)
Read My Scars (2003)
Mimic47 (2005)
Damien (2005)
Icaros (2008)
Chagrin (2008)
Isolation (2015)
Grace Under Pressure (2019)
The Extinctionist (2020)
The Stranger (2022)
Diskografia > Demot

Twizted Harmony (1995)
Aggressive Machinery (1997)
To Where the Pain Is (1998)
Diskografia > Musiikkivideot

”Angel” (2002)
”Read My Scars” (2004)
”Mimic47” (2006)
”Icaros” (2008)
”Isolation” (2015)
"Grace Under Pressure" (2019)
"The Stranger" (2022)
Aiheesta muualla

Diablo-yhtyeen virallinen sivusto: diabloperkele.com
Diablo Sakara Recordsin sivustolla
Diablo Encyclopaedia Metallumissa (englanniksi)
Diablo-yhtyeen diskografia ja Jason Birchmeierin kirjoittama lyhyt historiikki verkkosivustolla AllMusic.com (englanniksi)
Diablo-yhtyeen diskografia tekijätietoineen ja eri julkaisuineen verkkosivustolla Discogs.com (englanniksi)
Diablo-yhtyeen äänitteitä kuunneltavissa suoratoistona verkkosivustolla Play.Spotify.com
Keitele-museo

| Keitele-museo |
| --- | --- |
Tyyppi:  Rautatiemuseo 
Osoite:  Lämmittäjäntie, 44200 Suolahti  
Sijainti:  Suolahti 
Kotisivut:  keitelemuseo.fi 
Koordinaatit:  62°34′08″N, 25°51′14″E
 fiKeitele-museo 
  
Keitele-museo on Suolahdessa sijaitseva toiminnallinen erikoismuseo, joka tallentaa Keiteleen vesialueen sekä Suolahden seudun rautatieliikenteen perinnettä. Museojunan - esimerkiksi Lättähatun - kyytiin voi myös päästä museomatkalle.
Keitele-museon yksityiskohta.
Keitele-Museo kerää ja kunnostaa vanhaa rautatiekalustoa ja pitää sitä käyttökunnossa talkoovoimin. Kesän 2020 näkyvin toiminta oli avoimet ovet viikonloppuisin, jolloin paikalla vieraili yli 3 000 vierailijaa. Museojunamatkoilla käytetään useimmin Lättähattua eli dieselmoottrijunaa Dm7, mutta jonkin verran matkoja tehdään myös muulla kalustolla eli Tka7 ratakuorma-autolla tai Tk3 höyryveturilla. Museojunamatkojen lisäksi Keitele-museo järjestää yhteistyössä muiden toimijoiden kanssa muun muassa tapahtumia ja avointen ovien päiviä, jolloin veturitallin alueeseen ja tiloihin pääsee tutustumaan lähemmin.
Keitele-Museo on suurelta osin ulkomuseo, jossa museokalustoa käytetään edelleen. Museolla on käytössään laaja ratapiha, jonka kiskojen pituus on reilut kolme kilometriä. Ratapihalta on yhteys valtakunnan rataverkkoon. Ratapihalla kohtaavat harvinaislaatuisesti niin vesitie, maantie kuin rautatiekin. Junakalustoon kuuluu ainutlaatuista kalustoa, jollaista ei ole Suomessa muissa museoissa. Ratapihan ohella museoalueeseen kuuluu vuonna 1898 valmistunut veturitalli, vuonna 1898 käyttöön otettu Suolahden Wanha Asema ja vuonna 2020 valmistunut kalustohalli.
Aiheesta muualla

Museon kotisivut
Egenlandin matkakohteet: Keitele-museo, Suolahti, Äänekoski (video, kesto 6 min; 19.2.2019) (yle.fi)
Pyrroliini

Pyrroliinit eli dihydropyrrolit ovat kolme isomeerista heterosyklistä typpiyhdistettä (1-, 2-, ja 3-pyrroliini), jotka poikkeavat toisistaan yhden kaksoissidoksen sijainnin verran. Niiden molekyylikaava on C4H7N ja moolimassa 69,11 g/mol.
Pyrroliinejä voidaan valmistaa aromaattisesta pyrrolista hydraamalla. Ne ovat pyrrolin ja pyrrolidiinin välimuotoja. 1-pyrroliini on syklinen imiini, kun taas 2-pyrroliini ja 3-pyrroliini ovat amiineja.
3-pyrroliini (2,5-dihydropyrroli) on kirkasta, väritöntä tai vaalean kellertävää, helposti syttyvää ja voimakkaasti emäksistä syövyttävää nestettä. Sen kiehumispiste on 90-91 °C.
Pyrroliinit

1-Pyrroliini
2-Pyrroliini
3-Pyrroliini
Pyrroliinijohdannaisia

Yhdisteitä, jotka sisältävät pyrroliinirenkaan, ovat mm.
2-asetyyli-1-pyrroliini, aromiaine joka antaa vastaleivotulle leivälle luonteenomaisen tuoksun
Tienamysiini, beetalaktaameihin kuuluva antibiootti
Pyrrolysiini, harvinainen aminohappo
Porfyriini, joka koostuu vuorottelevista pyrroli- ja pyrroliinirenkaista, joita yhdistävät metiinisillat (=CH-)
Säynätsalo (suuralue)

| Säynätsalo |
| --- | --- |
 Veneitä Säynätsalossa
Valtio:  Suomi
Maakunta:  Keski-Suomi
Seutukunta:  Jyväskylä
Kaupunki:  Jyväskylä
Pinta-ala:  
 – Kokonaispinta-ala:  22,3 km²
Väkiluku (2015):  3 294
 – Väestötiheys:  148 as./km²
Infobox OKVirheellinen NIMI-arvo: 
Säynätsalo on Jyväskylän yhdeksäs suuralue. Suuralue vastaa entistä Säynätsalon kuntaa, joka liitettiin Jyväskylään vuonna 1993. Säynätsalon suuralueeseen kuuluvat Säynätsalon, Lehtisaaren, Muuratsalon ja Kinkovuoren kaupunginosat.
Säynätsalon suuralueella on 3 294 asukasta (vuonna 2015) ja sen pinta-ala on 22,3 neliökilometriä.
Aiheesta muualla

Kuvia tai muita tiedostoja aiheesta Säynätsalo Wikimedia Commonsissa
Jyväskylän kaupunginosat suuralueittain
| --- | --- |
01 Kantakaupunki:  1. Keskusta (Kirkkopuisto) · 2. Harju · 3. Puistola (Aren aukio; Tourujoki) · 4. Lutakko · 5. Mattilanpelto · 6. Mäki-Matti (Hippos; Rautpohja)  · 9. Kukkumäki · 11. Nisula (Viitaniemi) · 12. Taulumäki · 14. Tourula (Kangas) · 29. Mannila
02 Kypärämäki-Kortepohja:  7. Kypärämäki (Köhniö) · 8. Savela · 17. Kortepohja (Haukkala; Kortesuo; Laajavuori; Ylioppilaskylä)
03 Lohikoski-Seppälänkangas:  13. Lohikoski  (Holsti; Kyyhkysenmäki; Lahjaharju; Paloniemi) · 19. Seppälänkangas  (Heinälampi) · 48. Tyyppälä · 64. Ankeriasjärvi
04 Huhtasuo:  15. Kangasvuori (Pupuhuhta; Rasinrinne; Seppälä) · 20. Huhtasuo (Huhtakeskus; Kangaslampi; Sulku)
05 Kuokkala:  22. Ristonmaa · 23. Kuokkala (Ainolanranta; Kekkola; Pohjanlampi; Tikka) · 24. Kuokkalanpelto · 25. Ristikivi · 26. Nenäinniemi · 27. Hämeenlahti (Samulinniemi)
06 Keltinmäki-Myllyjärvi:  18. Keltinmäki (Keltinkeskus; Mustalampi; Myllyjärvi; Mäyrämäki; Ylä-Myllyjärvi) · 35. Taka-Keljo · 36. Hanhiperä · 37. Valkeamäki (Köhniöntaus)
07 Keljo:  10. Keljo (Keljonkeskus; Tarhamäki; Valkola) · 21. Keljonkangas (Sarvivuori) · 28. Sääksvuori · 30. Etelä-Keljo
08 Halssila:  16. Halssila  (Aittorinne; Kivistö; Tuohimutka)
09 Säynätsalo:  31. Säynätsalo · 32. Lehtisaari · 33. Muuratsalo (Haikka) · 34. Kinkovuori
10 Tikkakoski-Nyrölä:  58. Nyrölä · 60. Kuikka · 61. Tikka-Mannila · 62. Tikkakoski · 63. Kuukanpää
11 Palokka-Puuppola:  41. Palokka · 42. Mannisenmäki · 43. Rippalanmäki · 44. Haukkamäki · 45. Kirri · 46. Heikkilä · 47. Pappilanvuori · 49. Hiekkapohja · 50. Matinmäki · 51. Jylhänperä · 52. Puuppola · 53. Saarenmaa · 57. Vertaala
12 Vaajakoski-Jyskä:  65. Sulunperä · 66. Jyskä · 67. Väinölä · 68. Haapaniemi · 69. Vaajakoski (Wessmanninmäki) · 70. Kaunisharju · 71. Tölskä · 72. Kanavuori · 73. Hupeli (Kairahta) · 74. Laajaranta  (Vuoritsalo) · 75. Oravasaari · 76. Pohjola · 77. Pitkäjärvi · 78. Leppälahti · 79. Mehtovuori
13 Kuohu-Vesanka:  38. Ruoke · 54. Vesanka (Perälä) · 55. Kuohu · 56. Varsalanperä
14 Korpilahti:  80. Kirkonmäki · 81. Ikolanmäki · 82. Iloniemi · 83. Kemppaisenmäki · 84. Kotamäki · 85. Tähtiniemi · 86. Korpiaho-Heinosniemi · 87. Tikkala (Moksi; Sarvenperä; Tikkala) · 88. Hirvimäki-Puolakka (Saakoski) · 89. Vespuoli (Oittila; Putkilahti)
Ruhollah Khomeini

| Ruhollah Khomeini |
| --- | --- |
 Khomeini vuonna 1981
Iranin hengellinen johtaja
 3. joulukuuta 1979 – 3. kesäkuuta 1989  
Seuraaja:  Ali Khamenei
Henkilötiedot
Syntynyt: 24. syyskuuta 1902 Khomein, Persia
Kuollut: 3. kesäkuuta 1989 (86 vuotta) Teheran, Iran
Ammatti:  imaami
Arvonimi: Sayyid
Puoliso:  Khadijeh Saqafi (vih. 1926–89)
Tiedot
Uskonto:  kaksitoistašiialaisuus
 Nimikirjoitus
Aiheesta muualla
www.imam-khomeini.ir
Ruhollah Khomeini (pers. ‏ آیت‌الله روح‌الله خمینی‎, 24. syyskuuta 1902 Khomein, Persia – 3. kesäkuuta 1989 Teheran, Iran), tunnetaan myös nimellä ajatollah Khomeini, oli iranilainen šiiapappi, suurajatollah  ja vuoden 1979 Iranin vallankumouksen uskonnollinen ja poliittinen johtaja.
Nuoruus

Ruhollah Khomeini syntyi 24. syyskuuta 1902 Khomeinissa Persiassa, joka oli vielä tuolloin maan nimi. Hänen sukunimensä oli Mousavi (Mostafavi), jonka hän vaihtoi aikuisena kotikaupunkinsa nimen mukaiseksi Khomeiniksi. Khomeinin isoisä ja isä olivat šiialaisia mullaheja eli uskonoppineita. Isä kuoli Khomeinin ollessa viiden kuukauden ikäinen, ja pojan kasvattivat äiti ja täti, heidän kuoltuaan isoveli.
Oppineena ja opettajana

Khomeini kävi islamilaisia kouluja ja asettui vuonna 1922 asumaan Qomin kaupunkiin. Šiialaisena oppineena ja opettajana Khomeini kirjoitti useita teoksia islamilaisesta filosofiasta, laista ja etiikasta. Hän myös arvosteli maan hallitsijaa, šaahi Mohammad Reza Pahlavia. Khomeini vastusti länsimaisia vaikutteita ja vaati islamilaista puhdasoppisuutta, mikä toi hänelle kannatusta. Khomeini nimitettiin 1950-luvulla ajatollahiksi ja seuraavan vuosikymmenen alussa suurajatollahiksi, ja hän oli noussut yhdeksi Iranin šiiojen ylimmistä johtajista.
Maanpako

Khomeini arvosteli vuosina 1962–1963 julkisesti sitä, että šaahi oli vähentänyt uskonnollisten kiinteistöjen määrää maareformissa. Hän puhui myös naisten vapautusta vastaan. Khomeinin puheet aiheuttivat hallinnonvastaisia mellakoita ja hänet vangittiin. Khomeini oli vankilassa vuoden ajan ja karkotettiin maasta marraskuussa 1964. Hän asettui šiiojen pyhään kaupunkiin Najafiin Irakissa, mistä hän jatkoi julistustaan šaahin syrjäyttämisen ja Iranin islamilaisen tasavallan perustamisen puolesta. Khomeini laati maanpaossa ollessaan suunnitelman islamilaisten lainoppineiden johtamasta teokraattisesta hallinnosta, joka korvaisi korruptoituneen maallisen hallinnon.
Khomeinin vaikutusvalta Iranissa kasvoi voimakkaasti 1970-luvun puolivälissä, kun maassa voimistui šaahin vastainen mieliala. Irakin hallitsija Saddam Hussein karkotti Khomeinin Irakista lokakuussa 1978. Khomeini siirtyi Ranskaan Pariisin esikaupungin Neauphle-le-Château’hon ja äänitti siellä C-kasetille viestejä, joita hänen kannattajansa esittivät iranilaisille. Iranissa puhkesi suuria mielenosoituksia, lakkoja ja levottomuuksia vuoden 1978 lopulla, ja šaahi pakeni maasta tammikuussa 1979.